लड़की ही बता पाएगी घटना के बारे में : पुलिस
लड़की की मां को फोन पर कहा- बेटी उस अस्पताल में है, जहां बगल में तालाब है, बचा लो उसे
पतरातू ले जाकर गले पर तेज हथियार से हमला किया, फिर खुद ले गया अस्पताल, भर्ती कराया
प्रेमिका का गला काटकर रिम्स की छत से कूद कर दे दी जान
पुंदागका अमित श्रीवास्तव, लालपुर के वर्द्धमान कम्पाउंड की सोमबीता राॅय को लेकर सोमवार को पतरातू घाटी गया। वहां अमित ने तेज हथियार से उसके गले पर हमला किया। फिर कार में बिठाकर सेवा सदन लेकर आया। वहां से डॉक्टरों ने उसे रिम्स भेज दिया। रिम्स में तड़पती प्रेमिका को और लोगों को जमा होता देख अमित ने अस्पताल की तीसरी मंजिल से कूदकर जान दे दी। लड़की की मां रीना ने पुलिस को बताया कि दोनों में दो साल से दोस्ती थी। अमित कई बार सोमबीता से शादी की बात बोल चुका था। लेकिन मैं तैयार नहीं थी। इसलिए उसने हमला किया। बेटी हरिओम कंस्ट्रक्शन में काम करती है। मैं रोज उसे लेने दफ्तर जाती हूं। शाम छह बजे बेटी को फोन किया तो उसका मोबाइल बंद था। कुछ देर बार अमित ने फोन करके कहा कि आपकी बेटी उस अस्पताल में है, जहां बगल में तालाब है। उसे बचा सकते हैं तो बचा लीजिए। मैं सेवा सदन पहुंची तो पता चला कि एक लड़की आई थी। उसे रिम्स भेज दिया है।
फोटो : वसीम
रिम्स में भर्ती सोमबीता अब खतरे से बाहर है।
बेटी ने मां से कहा- अमित ने काटा है मेरा गला
रीनाने बताया कि जैसे ही वह रिम्स पहुंची तो सोमबीता ने बताया कि अमित को दूर रखो, उसने ही उसका गला काटा है। ये सुनते ही अमित ने तीसरी मंजिल से छलांग लगा दी। मौके पर ही उसकी मौत हो गई। अमित के दो भाई हैं प्रशांत और अनूप। अनूप बीएसएफ और प्रशांत एयरफोर्स में। दोनों को फोन में सूचना दे दी गई है। सोमबीता के दफ्तर के लोगों ने बताया कि अमित रोज उसे छोड़ने ऑफिस आता था। सोमबीता दोस्तों से बोलती थी कि अमित उसका भाई है। लड़की के पिता को सूचना नहीं दी गई है। क्योंकि 20 दिन पहले ही उन्हें हार्ट अटैक हुआ था।
पिठौरिया पुलिस कई बिंदुओं पर जांच कर रही है। डीएसपी मुकेश कुमार ने कहा कि युवती ने अभी बयान नहीं दिया है। युवक की मौत हो चुकी है। घटना की पूरी जानकारी लड़की ही दे सकती है। लड़की से दूसरे लड़कों ने दुष्कर्म का प्रयास कर उसका गला काटा या फिर अमित ने घटना को अंजाम दिया है, इसकी जांच चल रही है। 24 घंटे में मामले का खुलासा हो जाएगा। अभी तक मामला एकतरफा प्यार का लग रहा है।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva